钦定古今图书集成/明伦汇编/官常典/第064卷 > 下邳献王晃
## 钦定古今图书集成/明伦汇编/官常典/第064卷 > 下邳献王晃

按《晋书安平献王传》：献王孚子下邳献王晃，字子明，
魏武封始亭侯，拜黄门侍郎，改封西安男，出为东莞
太守。武帝受禅，封下邳王，邑五千一百七十六户。泰
始二年就国。晃孝友贞廉，谦虚下士，甚得宗室之称。
后为长水校尉，南中郎将。九年诏曰：“南中郎将、下邳
王晃，清亮中正，体行明洁，才周政理，有文武策识。其”
以晃为使持节、都督宁益二州诸军事、安西将军，领
益州刺史。晃以疾不行，更拜尚书，迁右仆射。久之，出
为镇东将军、都督青徐二州诸军事。惠帝即位，入为
车骑将军，加散骑常侍。将诛杨骏，以晃领护军，屯东
掖门，寻守尚书令，迁司空，加侍中，令如故。咸宁六年
薨，追赠太傅。二子：裒、绰。裒早卒，绰有笃疾，别封《良城》
县王，以太原王辅第三子韡为嗣，官至侍中、尚书，早
薨，子韶立。